钦定古今图书集成/明伦汇编/闺媛典/第013卷 > 《香奁八咏》前人
## 钦定古今图书集成/明伦汇编/闺媛典/第013卷 > 《香奁八咏》前人

吴间诗社香奁八咏，无春芳才情者，多为题所困。纵有篇辞，鄙妇学妆院体，终带鄙状，可丑也！晚得《玉树馀音》为甲，而长短句乐府绝无可拈出者。一日，云庵王先生寄示“《踏莎行》八阕，读之惊喜。先生盖松雪翁门人，今年八十又三矣，而坚强清爽，出语娟丽，此殆为月中神仙人也。谨付翠儿度腔歌之。” 又评付龙洲生。附八诗后梓。以见王孙门中旧时月色。虽曰丧乱，固无恙也。至正丙午春三月初吉。锦窠老人杨维桢序。